ይሕን ሕዝብ ለመርዳት ዓለም አቀፉ ድርጅት 20 ቢሊዮን ዶላር ያስፈልጋል ባይ ነዉ።እስካሁን የተገኘዉ ገንዘብ ግን ከሚያስፈልገዉ ግማሽ ያሕሉ ነዉ።አስር ቢሊዮን ገደማ።የተባበሩት መንግሥታት ድርጅት ዋና ፀሐፊ ፓን ጊ ሙንን ዛሬ የተሰየመዉ ጉባኤ ለችግሩ ሁነኛ መፍትሔ ያስገኛል የሚል ተስፋ አላቸዉ።«ርዕሳነ ብሔራትና መራሕያነ መንግሥታት፤የሰብአዊ ርዳታ ድርጅቶች ተወካዮች፤የግሉ ክፍለ-ኢኮኖሚ ተጠሪዎች፤ በቀዉስ የተመቱ ማሕበረሰብ ተወካዮች በጉባኤዉ ተሳታፊዎች ናቸዉ።ጉባኤዉ የ2030ዉን የዘላቂ ልማት ዕቅድን ያጠናክራል።ድሕነትን ለማስወገድ የተገባዉን ቃል ያድሳል።ሕይወትን ለማዳን የምናደርገዉን ጥረት አጠናክረን በተለያዩ ቀዉሶች ለተጎዱ ሰዎች ተስፋ እንሰጣለን»
